歐氏執十八世紀數學牛耳，論文近千，惟二十世紀保羅·艾狄胥可匹敵之。究分析，創函數，混一歐洲大陸及英國之微積分；解七條橋問題，開圖論及拓撲之先；論複數，究歐拉數，得歐拉恒等式，譽最優美恒等式；論凸多面體，證歐拉等式，後人推而廣之，得流形之歐拉特徵值；究歐拉函數，得歐拉定理，為費馬小定理之推廣。